કિન્નરી સોમાણીએ ફૅમિલી-ફંક્શન હોવાને કારણે ઘરેણાં પહેરવા માટે કાઢ્યાં હતાં અને ઘરેણાં મૂકવા માટે ડિજિટલ સેફ ૧૫ સપ્ટેમ્બરના છેલ્લે ખોલ્યું હતું. ત્યાર બાદ તેણે પોતે ડિજિટલ સેફ લૉક કર્યું હતું. કિન્નરી સોમાણી જ્યારે ૬ ઓક્ટોબરના બહારગામથી પાછી આવી ત્યારે દશેરાના દિવસે પહેરવા માટે ઘરેણાં કબાટમાંથી લેવા ગઈ ત્યારે ઘરેણાં ગાયબ હોવાની જાણ થઈ હતી. આ કોઈ ઓળખીતી વ્યક્તિનું કામ હોવાનું પોલીસનું માનવું હતું, કારણ કે ઘરેણાં જે સેફ બૉક્સમાં કિન્નરી મૂકતી હતી એના પાસવર્ડની તો ફક્ત તેમને જ ખબર હતી. ઇલેક્ટ્રૉનિક ડિજિટલ સેફ તોડવામાં આવ્યું ન હોવાથી એ કોઈ જાણભેદુનું જ કામ હોવાનું લાગ્યું હતું. કિન્નરીએ ડિજિટલ સેફનો પાસવર્ડ કાગળમાં લખીને કબાટમાં રાખ્યો હતો.